《题古木修篁图为黄学士宗豫赋》
明代·胡俨

银河八月仙槎影，丹穴千年翠凤毛。何人写入画图里，便觉气势凌云高。

高堂素壁净如拭，对此令人心独逸。炉烟茗椀清昼闲，满地绿阴凉瑟瑟。

风霜摇落百草枯，老干直挺青珊瑚。日暮佳人倚空谷，翠袖天寒谁与徒。

昔年曾过洪崖麓，乔木疏林绕修竹。紫髯逢着古仙人，邀我山中骑白鹿。

白鹿呦呦南涧滨，石床丹灶至今存。当时采药遗踪迹，此日看图劳梦魂。

作者简介：胡俨（1360-1443年），字若思，南昌人。通览天文、地理、律历、卜算等，尤对天文纬候学有较深造诣。洪武年间考中举人。明成祖朱棣成帝后，以翰林检讨直文渊阁，迁侍讲。永乐二年（1404）累拜国子监祭酒。重修《明太祖实录》、《永乐大典》、《天下图志》，皆充总裁官。洪熙时进太子宾客，仍兼祭酒。后退休回乡。同时擅长书画，著有《颐庵文选》、《胡氏杂说》。正统八年（1443年）去世，终年八十三岁。